**ZAPISNIK**

s 5. sjednice Općinskog vijeća Sveti Križ Začretje održane dana 14. prosinca 2021. godine u prostorijama Općine Sveti Križ Začretje, s početkom u 18.00 sati

**NAZOČNI ČLANOVI OPĆINSKOG VIJEĆA:**

Ivica Roginić, Darko Mišak, Dražen Čvek, Juraj Matkun, Nadica Tenšek, Marko Jelenić, Mirko Šivalec, Branko Kvež (od 18.06 h), Tomislav Milunović, Ivan Grozaj, Dubravka Mišak Skočaj, Miljenko Šoštarić i Ivica Mlinarić.

**SJEDNICI SU JOŠ NAZOČNI:**

1. Marko Kos, općinski načelnik
2. Maja Jerneić Piljek, pročelnica Jedinstvenog upravnog odjela
3. Goran Roginić, viši stručni suradnik za financije, proračun i računovodstvo
4. Jasminka Lasić, viši referent za ekonomske poslove, zapisničar
5. Martina Jakuš, ravnateljica Dječjeg vrtića Sveti Križ Začretje (napušta sjednicu u 19.00 sati)

Predsjednik Općinskog vijeća otvara sjednicu, pozdravlja sve prisutne, utvrđuje da je sjednici prisutna većina vijećnika te da se mogu donositi pravovaljane odluke.

Nadalje, bez rasprave, jednoglasno (sa „ZA“ 12, „PROTIV“ 0, „SUZDRŽAN 0) se usvaja sljedeći:

**D n e v n i r e d**

1. Verifikacija zapisnika sa 4. sjednice Općinskog vijeća održane 28.09.2021. godine
2. Vijećnička pitanja
3. Donošenje Odluke o usvajanju Godišnjeg plana i programa Dječjeg vrtića Sveti Križ Začretje za pedagošku godinu 2021./2022.
4. Donošenje :

a) Odluke o 1. izmjeni Proračuna Općine Sveti Križ Začretje za 2021. godinu

b) 1. izmjene Programa građenja komunalne infrastrukture za 2021. godinu

c) 1. izmjene Programa održavanja komunalne infrastrukture za 2021. godinu

d) 1. izmjene Programa javnih potreba u kulturi za 2021. godinu

e) 1. izmjene Programa javnih potreba u sportu za 2021. godinu

f) 1. izmjene Socijalnog programa Općine Sveti Križ Začretje za 2021. godinu

g) 1. Izmjene Plana razvoja sustava civilne zaštite na području Općine Sveti Križ Začretje za 2021. godinu

h) 1. Izmjenu Odluke o raspodjeli financijskih sredstava za financiranje dobrovoljnih vatrogasnih društava

i) Odluke o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2021. godinu

j) Odluke o davanju suglasnosti na Prijedlog 1. izmjene Financijskog plana Dječjeg vrtića Sveti Križ Začretje

5. Donošenje:

 a) Odluke o proračunu Općine Sveti Križ Začretje za 2022. godinu i projekcija za 2023. i

 2024. godinu

 b) Odluke o izvršavanju proračuna Općine Sveti Križ Začretje za razdoblje od 01.01. do

 31.12.2022. godinu

 c) Programa građenja komunalne infrastrukture za 2022. godinu

d) Programa održavanja komunalne infrastrukture za 2022. godinu

e) Odluke o raspodjeli financijskih sredstava za financiranje izgradnje vodovodne mreže

f) Programa javnih potreba u kulturi Općine Sveti Križ Začretje za 2022. godinu

g) Programa javnih potreba u športu Općine Sveti Križ Začretje za 2022. godinu

h) Odluke o raspodjeli sredstava za redovito godišnje financiranje političkih stranaka u 2022. godini

i) Socijalnog programa za 2022. godinu

j) Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2022. godinu

k) Program utroška sredstava šumskog doprinosa za 2022. godinu

l) Programa utroška dijela turističke pristojbe za 2022. godinu

m) Odluke o davanju suglasnosti na Prijedlog Financijskog plan Općinske knjižnice i čitaonice Sveti Križ Začretje za 2022. godinu

n) Odluke o davanju suglasnosti na Prijedlog Financijskog plan Dječjeg vrtića Sveti Križ Začretje za 2022. godinu

1. Donošenje:
	1. Analize stanja sustava civilne zaštite za 2021. godinu
	2. Plana razvoja sustava civilne zaštite na području Općine Sveti Križ Začretje za 2022. godinu
2. Donošenje Odluke o davanju suglasnosti za provedbu ulaganja na području Općine Sveti križ Začretje
3. Donošenje:
4. Odluke o davanju suglasnosti na Statut Zagorske javne vatrogasne postrojbe
5. Odluke o davanju suglasnosti na promjenu adrese sjedišta Zagorske javne vatrogasne postrojbe
6. Donošenje Odluke o izmjeni Odluke o naknadama članovima Općinsko vijeća Sveti Križ Začretje
7. Pitanja i prijedlozi

Nakon toga prelazi se na raspravu po točkama kako slijedi.

**Točka 1.**

**Verifikacija zapisnika sa 4. sjednice Općinskog vijeća održane 28.09.2021. godine**

Tomislav Milunović moli da se pod točkom 4. Donošenje Odluke o davanju suglasnosti za provedbu ulaganja – Dogradnja dječjeg vrtića i točkom 5. Donošenje Odluke o davanju suglasnosti za provedbu ulaganja – Izgradnja tržnice u Svetom Križu Začretju navedu iznosi.

Nakon toga, uz predloženu dopunu da se pod točkom 4. Donošenje Odluke o davanju suglasnosti za provedbu ulaganja – Dogradnja dječjeg vrtića i točkom 5. Donošenje Odluke o davanju suglasnosti za provedbu ulaganja – Izgradnja tržnice u Svetom Križu Začretju navedu iznosi predsjednik Općinskog vijeća, Ivica Roginić, Zapisnik daje na glasanje te se sa

„ZA“ – 12 (dvanaest)

„PROTIV“ – 0 (nema)

„SUZDRŽAN“ – 0 (nema) donosi:

**Z A K LJ U Č A K**

Usvaja se Zapisnik sa 4. sjednice Općinskog vijeća održane 28.09.2021. godine u tekstu koji se prilaže ovom zapisniku i čini njegov sastavni dio.

**USVOJENE IZMJENE:**

***Točka 4.***

***Donošenje Odluke o davanju suglasnosti za provedbu ulaganja – Dogradnja dječjeg vrtića***

*Općinski načelnik daje uvodno izvješće o ovoj točci. Projekt, ukupne vrijednosti 4.745.234,26 HRK se planira financirati primarno putem Europskog fonda za ruralni razvoj u iznosu od 4.194.020,03 HRK s PDV-om, preko prijave na predmetni natječaj u sklopu provedbe tipa operacije 7.4.1. ostatak do ukupne vrijednosti u iznosu od 551.214,23 HRK planira se financirat iz proračuna Općine.*

***Točka 5.***

***Donošenje Odluke o davanju suglasnosti za provedbu ulaganja – Izgradnja tržnice u Svetom Križu Začretju***

*Općinski načelnik daje uvodno izvješće o ovoj točci. Projekt, ukupne vrijednosti 3.309.000,00 HRK planira se financirati primarno putem Europskog fonda za ruralni razvoj u iznosu od 2.923.684,20 HRK s uračunatim PDV-om, preko prijave na predmetni natječaj u sklopu provedbe tipa operacije 7.4.1. Ostatak vrijednosti do ukupne vrijednosti projekta u iznosu od 385.315,80 HRK Općina planira financirati iz vlastitog proračuna*

**Vijećnik Branko Kvež priključuje se sjednici u 18.06 h, pod točkom Vijećnička pitanja.**

**Točka 2.**

**Vijećnička pitanja**

Mirko Šivalec navodi da umirovljenici postavljaju pitanje da li bi im se iz proračuna Općine mogla isplatiti neka pomoć budući da na radiju slušaju da druge općine i gradovi isplaćuju takve pomoći.

Općinski načelnik odgovara da se iz proračuna godišnje isplati gotovo 400.000,00 kn kroz razne pomoći, što je izdašnije u odnosu na druge jedinice lokalne samouprave. Tako je sada zadnje odobrena pomoć za sedamdesetak obitelji slabijeg imovinskog stanja te darovi za djecu. O ovoj mjeri smo ovih dana dosta diskutirali i spremni smo ju razmotriti za sljedeću godinu.

Tomislav Milunović postavlja pitanje zašto 2017. kada su trebali biti održani izbori za mjesne odbore isti nisu održani budući da je to zakonska obveza.

Marko Kos navodi da su mjesni odbori ugrađeni u Statut, no greška se dogodila kada ljudi koji su ranije bili izabrani u Vijeća mjesnih odbora nisu bili aktivni, odnosno nisu se bavili mjesnim odborima. Najveći problem bila je neaktivnost članova što je destimulativno utjecalo na razvoj. Izbori se planiraju održati tijekom 2022. godine.

Tomislav Milunović postavlja pitanje u kojem mjesecu će se održati izbori.

Općinski načelnik navodi da zbog potrebe pripreme dokumentacije ne može dati konkretan odgovor.

Tomislav Milunović navodi da su mjesni odbori određeni način na koji se kontrolira raspodjela sredstava, u smislu postoje li mjesni odbori uvijek se može kontrolirati koliko novaca pojedini mjesni odbor dobije. Bez mjesnih odbora općinska vlast može sredstva prenamjeniti po svojoj volji u određene dijelove općine.

Općinski načelnik odgovara da mjesni odbori nemaju sistem kontrole, no mogu ju imati. Prenamjena sredstava ne vrši se samovoljno već sukladno odlukama Vijeća.

Tomislav Milunović postavlja pitanje iz kojeg razloga je došlo do smanjenja socijalnog programa za 2022. godinu u odnosu na socijalni program za 2021. godinu za iznos od gotovo 100.000,00 kn obzirom na negativne demografske trendove, stanje stanovništva i dr.

Općinski načelnik odgovara da su sredstva raspoređena unutar proračuna za ostale kategorije. Socijalni program iz godine u godinu varira, u suradnji sa ostalim dionicima poput Crvenog križa, Udruge umirovljenika i Socijalnog vijeća on se svake godine valorizira. Socijalni program za 2021. godinu je bio veći zbog isplate pomoći obiteljima čija je imovina oštećena tijekom potresa.

Tomislav Milunović navodi da Ministarstvo rada, mirovinskoga sustava, obitelji i socijalne politike već neko vrijeme ima više socijalnih programa od kojih je najveći program „Zaželi“. Postavlja pitanje koliko je u sklopu navedenog programa zaposleno gerontodomaćica za područje naše Općine.

Općinski načelnik odgovara da je Općina Sveti Križ Začretje u suradnji sa susjednim jedinicama lokalne samouprave od prvog dana aktivno uključena u navedeni program. Obzirom na kapacitete kojima raspolaže, program vodi Grad Zabok. Prema informacijama Crvenog križa trenutno u programu sudjeluje 12 gerontodomaćica za cijelo područje obuhvata. Navodi da možemo zatražiti konkretne podatke za područje naše Općine te ih dostaviti vijećnicima.

Miljenko Šoštarić navodi da po prvi puta čuje da si neki čelnik jedinice lokalne samouprave uzima za pravo da tumači zakon vezano uz provedbu izbora za mjesne odbore.

Predsjednik Općinskog vijeća moli gospodina Šoštarića da postavi konkretno vijećničko pitanje.

Miljenko Šoštarić postavlja pitanje iz kojeg razloga se od strane čelnika Općine Sveti Križ Začretje svjesno krši zakon vezano uz provedbu izbora za mjesne odbore. Navodi da je radio analizu prošlog saziva gdje je 80 % imala jedna stranka, dok je 20 % imala druga.

Općinski načelnik odgovara da je mali broj mjesnih odbora radio. Predložio je da se pitanje mjesnih odbora analizira na jednoj od sljedećih sjednica te da postoji potreba usklađenja mjesnih odbora sa biračkim mjestima budući se oni ne podudaraju.

Miljenko Šoštarić navodi da je u prijašnjem sazivu već bila inicijativa za smanjenje mjesnih odbora, no broj je na kraju ostao isti. Velika većina mjesnih odbora je jako dobro funkcionirala. Apelira da se konačno donose odluka vijeća sa konkretnim datumom. Smatra da je zakon tu vrlo jasan. Dalje navodi da će se na sjednici Županijske skupštine donijeti Plan rada i razvoja KZŽ za razdoblje od 2021.-2027. godine. Proučavajući materijale nije mogao vjerovati da su Šemničke Toplice ušle u Plan razvoja, ali pod inicijativom Grada Krapine. Obzirom da je dugogodišnji vijećnik sjeća se inicijativa da je uvijek Općina Sveti Križ Začretje vodila brigu o Šemničkim Toplicama te traži obrazloženje iz kojeg razloga je Općina Sveti Križ Začretje izbačena iz ovog projekta budući je nelogično da se u realizaciju projekta kreće bez naše Općine. Radi se o projekciji od 210 milijuna ulaganja bez naše Općine.

Općinski načelnik odgovara da Općina Sveti Križ Začretje nije nužno suglasna sa svim razvojnim programima koji se donose na državnoj i županijskoj razini. Grad Krapina ima inicijativu za projektiranje kompleksa i u potrazi je za investitorom. Općina će dati sve od sebe da se takvi projekti realiziraju kao što je to uvijek do sada bilo. Grad Krapina je samoinicijativno krenuo u projektiranje za investiciju koja se nalazi na njegovom terenu. Kompleksi koji su na našem terenu realizacijom takvih investicija postaju vredniji. Bilo kakva investicija koja se ostvari u našoj blizini je hvale vrijedna, zemljište postaje vrednije, a isto doprinosi razvoju manjih objekata. Veliki kompleksi nose velike dobiti, no kad prestanu biti aktivni postaju veliki teret za lokalnu zajednicu.

Miljenko Šoštarić smatra da Općina Sveti Križ Začretje nije smjela izgubiti primat u ovoj investiciji. Općina Sveti Križ Začretje bi obzirom na svoj strateški položaj trebala biti nositelj takvog projekta. Nositelj ovog projekta nije samo Grad Krapina već i KZŽ. Smatra da Općina Sveti Križ Začretje nije smjela propustiti ovakvu priliku.

Miljenko Šoštarić postavlja pitanje koliko košta parkiralište koje je napravljeno u centru mjesta te traži da mu se dostavi sve vezano uz izgradnju parkinga budući da nigdje nije našao odluku o početku gradnje niti da je napravljeno strateško ispitivanje o isplativosti projekta i utjecaja na sam razvoj mjesta.

Općinski načelnik mu odgovara da je investicija bila predviđena Programom građenja komunalne infrastrukture za 2021. godinu kojeg je donijelo Općinsko vijeće 11.12.2020. godine. Jedina greška je bila što se parkiralište počelo graditi prije pravomoćnosti građevinske dozvole. Budući da smo morali opravdati odobrena sredstva od strane Ministarstva započelo se prije pravomoćnosti građevinske dozvole. Budući je prije lokalnih izbora zaprimljena prijava, nadzor nad investicijom izvršen je od strane građevinske inspekcije. Investicija će u potpunosti biti puštena u pogon nakon što HEP izgradi trafostanicu. Dojam građana je subjektivan. Neki kritiziraju ovu investiciju, dok ju neki odobravaju.

Miljenko Šoštarić navodi da ne može vjerovati da se svjesno kršio zakon budući su radovi započeli prije pravomoćnosti dozvole te da su radovi započeli prije donošenja odluka vijeća.

Općinski načelnik navodi da će vijećniku biti dostavljen pisani odgovor.

Tomislav Milunović navodi da je gradnja započela u rujnu 2020. godine, prije nego što je podnesen zahtjev za izdavanjem građevinske dozvole. Postavlja pitanje kakav je to poticaj mještanima naše Općine budući da općinska vlast radi protivno propisima.

Općinski načelnik odgovara da je investicija pokrenuta temeljem projekata prijašnjeg vlasnika, u skladu sa zahtjevima potencijalnih investitora projektna dokumentacija je mijenjana u tijeku ishođenja građevinske dozvole, nakon što su se već javnopravna tijela uključila u projekt. Mi smo svoju investiciju mogli realizirati jednostavnije i puno jeftinije, no dužnost Općine je da prilikom realizacije svojih investicija vodi brigu i o drugim investitorima, odnosno da riješi infrastrukturu za buduću gradnju.

Branko Kvež traži da se odgovor dostavi i njemu.

**Točka 3.**

**Donošenje Odluke o usvajanju Godišnjeg plana i programa Dječjeg vrtića Sveti Križ Začretje za pedagošku godinu 2021./2022.**

Martina Jakuš daje uvodno izvješće o ovoj točci.

Miljenko Šoštarić pohvaljuje djelatnike vrtića na radu i odnosu prema djeci.

Predsjednik Općinskog vijeća, Ivica Roginić, daje prijedlog odluke na glasanje te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o usvajanju**

**Godišnjeg plana i programa Dječjeg vrtića Sveti Križ Začretje za pedagošku godinu 2021./2022.**

u tekstu koji se prilaže ovom zapisniku i čini njegov sastavni dio.

**Točka 4.**

**Donošenje:**

a) Odluke o 1. izmjeni Proračuna Općine Sveti Križ Začretje za 2021. godinu

b) 1. izmjene Programa građenja komunalne infrastrukture za 2021. godinu

c) 1. izmjene Programa održavanja komunalne infrastrukture za 2021. godinu

d) 1. izmjene Programa javnih potreba u kulturi za 2021. godinu

e) 1. izmjene Programa javnih potreba u sportu za 2021. godinu

f) 1. izmjene Socijalnog programa Općine Sveti Križ Začretje za 2021. godinu

g) 1. Izmjene Plana razvoja sustava civilne zaštite na području Općine Sveti Križ Začretje za 2021. godinu

h) 1. Izmjenu Odluke o raspodjeli financijskih sredstava za financiranje dobrovoljnih vatrogasnih društava

i) Odluke o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2021. godinu

j) Odluke o davanju suglasnosti na Prijedlog 1. izmjene Financijskog plana Dječjeg vrtića Sveti Križ Začretje

Općinski načelnik daje uvodno izvješće o ovoj točci. Navodi da nam još uvijek nisu isplaćena sva odobrena bespovratna sredstva; za projekt izgradnje dječjeg vrtića još uvijek nismo došli na red za kontrolu provedenog postupka javne nabave.

Miljenko Šoštarić navodi da je ovo samo dokaz da kod planiranja proračuna treba više pažnje posvetiti nekim stvarima pa će biti manja potreba za promjenama.

Nakon toga predsjednik Općinskog vijeća, Ivica Roginić, daje na glasanje:

1. Odluku o 1. izmjeni Proračuna Općine Sveti Križ Začretje za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Odluka o 1. izmjeni Proračuna Općine Sveti Križ Začretje za 2021. godinu**

u tekstu koji se prilaže ovom zapisniku i čini njegov sastavni dio

1. 1. izmjenu Programa građenja komunalne infrastrukture za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

1. **Izmjena Programa građenja komunalne infrastrukture za 2021. godinu**

u tekstu koji se prilaže ovom zapisniku i čini njegov sastavni dio

1. 1. izmjenu Programa održavanja komunalne infrastrukture za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

1. **Izmjena Programa održavanja komunalne infrastrukture za 2021. godinu**

u tekstu koji se prilaže ovom zapisniku i čini njegov sastavni dio

Miljenko Šoštarić navodi da se održavanje infrastrukture radi stihijski budući da ne funkcioniraju mjesni odbori. Vezano za Prijedlog 1. izmjene Programa javnih potreba u kulturi za 2021. godinu moli da se ubuduće razdvoje troškovi za Galeriju Rudija Stipkovića i Muzej Žitnicu.

Predsjednik Općinskog vijeća postavlja pitanje da li vijećnik traži da se sada to razdvoji.

Miljenko Šoštarić odgovara da ne treba sad, već ubuduće.

Općinski načelnik navodi da su u proračunu ti troškovi odvojeni. Vijećnicima je proračun dostavljen na višoj razini nego što to zakonodavac nalaže.

Miljenko Šoštarić navodi da mora istaknuti potporu Općine prilikom organizacije događanja u Galeriji Rudija Stipkovića gdje su svi djelatnici na raspolaganju, no financijski Galerija nije gotovo nikakav potrošač budući se na teret DVD-a osigurava funkcioniranje.

Nakon toga predsjednik Općinskog vijeća daje na glasanje

1. 1. izmjenu Programa javnih potreba u kulturi za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

1. **Izmjena Programa javnih potreba u kulturi za 2021. godinu**

u tekstu koji se prilaže ovom zapisniku i čini njegov sastavni dio

1. 1. izmjenu Programa javnih potreba u sportu za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

1. **Izmjena Programa javnih potreba u sportu za 2021. godinu**

u tekstu koji se prilaže ovom zapisniku i čini njegov sastavni dio

1. 1. izmjenu Socijalnog programa Općine Sveti Križ Začretje za 2021. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

* + 1. **izmjena Socijalnog programa Općine Sveti Križ Začretje za 2021. godinu**

u tekstu koji se prilaže ovom zapisniku i čini njegov sastavni dio

1. 1. Izmjenu Plana razvoja sustava civilne zaštite na području Općine Sveti Križ Začretje za 2021. godinu te se sa

„ZA“ – 13 (trinaest)

„PROTIV“ –0 (nema)

„SUZDRŽAN“ – 0 (nema) donosi:

**1. Izmjena Plana razvoja sustava civilne zaštite na području Općine Sveti Križ Začretje za 2021. godinu**

u tekstu koji se prilaže ovom zapisniku i čini njegov sastavni dio

1. 1. Izmjenu Odluke o raspodjeli financijskih sredstava za financiranje dobrovoljnih vatrogasnih društava

Miljenko Šoštarić navodi da se ovdje radi o dodatnim sredstvima koje je Općina Sveti Križ Začretje dobila od osiguravajućeg društva za sanaciju štete od potresa na zgradi DVD-a Sveti Križ Začretje, a proslijeđena su DVD-u Sveti Križ Začretje.

Općinski načelnik navodi da je Općina osigurala nekoliko općinskih zgrada, sklopljena je nagodba s osiguravajućim društvom gdje se Općina između osiguranih zgrada odlučila za sanaciju zgrade DVD-a. Navedena sredstva mogla je utrošiti Općina, no u dogovoru s predsjednikom DVD-a ista su proslijeđena DVD-u.

Nakon toga se sa:

„ZA“ – 13 (trinaest)

„PROTIV“ –0 (nema)

„SUZDRŽAN“ – 0 (nema) donosi:

**1. Izmjena Odluke o raspodjeli financijskih sredstava za financiranje dobrovoljnih vatrogasnih društava**

u tekstu koji se prilaže ovom zapisniku i čini njegov sastavni dio

1. Odluku o davanju suglasnosti na Prijedlog I. Izmjene Financijskog plana Općinske knjižnice i čitaonice Sveti Križ Začretje za 2021. godinu te se sa

„ZA“ – 13 (trinaest)

„PROTIV“ –0 (nema)

„SUZDRŽAN“ – 0 (nema) donosi:

**Odluka o davanju suglasnosti na**

**Prijedlog I. Izmjene Financijskog plana Općinske knjižnice i čitaonice Sveti Križ Začretje za 2021. godinu**

u tekstu koji se prilaže ovom zapisniku i čini njegov sastavni dio

1. Odluku o davanju suglasnosti na Prijedlog 1. izmjene Financijskog plana Dječjeg vrtića Sveti Križ Začretje te se sa

„ZA“ – 13 (trinaest)

„PROTIV“ –0 (nema)

„SUZDRŽAN“ – 0 (nema) donosi:

**Odluka o davanju suglasnosti na Prijedlog 1. izmjene Financijskog plana Dječjeg vrtića Sveti Križ Začretje**

u tekstu koji se prilaže ovom zapisniku i čini njegov sastavni dio

**Točka 5.**

Donošenje:

1. Odluke o proračunu Općine Sveti Križ Začretje za 2022. godinu i projekcija za 2023. i 2024. godinu
2. Odluke o izvršavanju proračuna Općine Sveti Križ Začretje za razdoblje od 01.01. do 31.12.2022. godinu
3. Programa građenja komunalne infrastrukture za 2022. godinu
4. Programa održavanja komunalne infrastrukture za 2022. godinu
5. Odluke o raspodjeli financijskih sredstava za financiranje izgradnje vodovodne mreže
6. Programa javnih potreba u kulturi Općine Sveti Križ Začretje za 2022. godinu
7. Programa javnih potreba u športu Općine Sveti Križ Začretje za 2022. godinu
8. Odluke o raspodjeli sredstava za redovito godišnje financiranje političkih stranaka u 2022. godini
9. Socijalnog programa za 2022. godinu
10. Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2022. godinu
11. Program utroška sredstava šumskog doprinosa za 2022. godinu
12. Programa utroška cijela turističke pristojbe za 2022. godinu
13. Odluke o davanju suglasnosti na Prijedlog Financijskog plan Općinske knjižnice i čitaonice Sveti Križ Začretje za 2022. godinu
14. Odluke o davanju suglasnosti na Prijedlog Financijskog plan Dječjeg vrtića Sveti Križ Začretje za 2022. godinu

Općinski načelnik daje uvodno obrazloženje o ovoj točci. Navodi da je proračun vijećnicima dostavljen na višoj razini nego što je to zakonom propisano te su uz prijedlog dostavljena i obrazloženja. Navodi da su na mjeru 7.4.1. koja je bila raspisana u drugoj polovici prošle godine prijavljena dva projekta: dogradnja dječjeg vrtića i izgradnja tržnice. Budući da projekti nisu prošli, u skladu sa najavama nadležnog Ministarstva o raspisu natječaja za dodjelu bespovratne potpore za ulaganja u dječje vrtiće planirana su financijska sredstva za dogradnju našeg dječjeg vrtića. U narednoj godini problem s kojim ćemo se suočiti je sanacija prometnica nakon izvođenja radova na izgradnji kanalizacije (Aglomeracija). Nakon toga vijećnike upoznaje sa prijedlogom za asfaltiranje nerazvrstanih cesta u sklopu Programa gradnje te ostalim investicijama iskazanim u predloženom prijedlogu Programa gradnje.

Juraj Matkun postavlja pitanje vezano uz planirana sredstva za izradu projektne dokumentacije za izgradnju nogostupa u Pustodolu Začretskom, da li je kontaktirana vlasnica drva koje se nalazi na trasi budući da je ona najavila da neće dati rušiti isto.

Općinski načelnik odgovara da se ova investicija mora realizirati u dogovoru sa Županijskom upravom za ceste KZŽ te će se takva pitanja rješavati u dogovoru sa njima.

Mirko Šivalec navodi da su planirana sredstva za povećanja plaća, 10 % za službenike Općine, a 30 % za djelatnike Knjižnice.

Općinski načelnik navodi da nisu planirana sredstva za povećanja plaća. Određena odstupanja koja bi se mogla dogoditi u narednoj godini u Knjižnici su vezana uz zdravstvene probleme djelatnika budući je djelatnica na višemjesečnom bolovanju, a v.d. ravnatelja očekuje operacija koja će za posljedicu imati dugotrajno bolovanje.

Mirko Šivalec postavlja pitanje na što se odnose predviđena sredstva na stavci Odvjetničke usluge, javni bilježnik i ostale usluge. Obzirom na veliki iznos od 240.000,00 kn postavlja pitanje da li je općina u nekom sudskom sporu.

Općinski načelnik odgovara da se tu ne knjiže samo troškovi odvjetnika, već i troškovi geodeta, snimanje objekata za obračun komunalne naknade i dr.

Tomislav Milunović navodi da je iznos proračuna za 2022. godinu viši u odnosu na 2021., no iznosi za 2023. i 2024. godinu su manji. Zašto se planira određena stagnacija obzirom da s jedinicama lokalne samouprave na raspolaganju sredstva za investicije i trebali bi održavati ovakvu visinu proračuna.

Općinski načelnik odgovara da RH trenutačno ne daje dugoročne smjernice za određene projekte. Mi imamo spremno niz projekata poput rekonstrukcije vatrogasnog doma za što smo danas dobili građevinsku dozvolu, za 1. fazu „Banovine“ predan je zahtjev za ishođenje građevinske dozvole. U skladu sa rezultatima natječaja na koje se prijavljujemo vrše se promjene unutar proračuna. Nadamo se da će se svi projekti koji su u pripremi i realizirati. Bilo bi neozbiljno prenapuhavati proračun za 2023. i 2024. godinu. Proračuni za sljedeća razdoblja će se planirati realno, u skladu sa realnom situacijom. Nismo pesimistični, već samo oprezni.

Tomislav Milunović navodi da obzirom na situaciju i iznose financijskih sredstava koja su odobrena RH za sljedeća programska razdoblja biti oprezan nije opravdano.

Miljenko Šoštarić navodi da obzirom da je proračun najvažniji akt uz statut svake jedinice lokalne samouprave, da su mjesni odbori u funkciji, sredstva bi bila drugačije raspodijeljena. Smatra da je više sredstava trebalo izdvojiti za sport i socijalu.

Dražen Čvek navodi da proračun ima logike i slijedivost. U prihodovnom dijelu najznačajniji prihodi su prihodi od poreza što pokazuje ispravnost dosadašnje politike koja se vodila. Prihodi od poreza su se uvećali u odnosu na prethodna razdoblja. Ista je situacija i sa namjenskim prihodima poput komunalne naknade. Što se tiče rashoda smatra da je dobro da su troškovi upravnog odjela i općinskog vijeća ili manji ili u istoj razini kao prethodnih godina. Troškovi po ostalim razdjelima planirani su u većem iznosu nego prethodnih godina što je dobro.

Tomislav Milunović navodi da povećanje prihoda od poreza nije znak razvoja nego je to rezultat rada Vlade RH koja je je od 2016. godine kontinuirano radila na način da se porez na dohodak razreže drugačije, sve u korist jedinica lokalne samouprave. 2020. godine donijete su nove mjere kojima se potiče demografska obnova i zadržavanje mladih u RH gdje se za mlade od 20-25 u cijelosti vraća uplaćeni porez na dohodak, a mladima od 25 do 30 godina vraća se 50 % uplaćenog poreza. Ovdje se radi isključivo o naporima RH da puni proračune jedinica lokalne samouprave.

Dražen Čvek navodi da kao dugogodišnji vijećnik smatra da je za Općinu dobro da postoji sinergija kako djelovanja na lokalnoj razini predstavničkih tijela i svih dosadašnjih čelnika izvršne vlasti tako i dobrih investicija i proširenja porezne baze što u konačnici rezultira povećanjem sredstava.

Općinski načelnik odgovara da sinergija države, županije i jedinica lokalne samouprave može doprinijeti razvoju.

Branko Kvež navodi da je dobro što je povećana stavka za poljoprivredu, no to je još uvijek premalo. Postavlja pitanje tko je poljoprivredni redar u Općini.

Općinski načelnik mu odgovara da Općina zajedno sa Gradom Zabokom ima poljoprivrednog redara – Andreu Janjčec koja radi dva dana kod nas, a tri u Gradu Zaboku. Što se tiče poljoprivrede, dodjela poticaja mora biti u skladu sa pravilima države i EU te mora dobiti suglasnost nadležnog ministarstva. Sljedeće godine planira se dopuna Programa potpora u poljoprivredi. Što se tiče poslova poljoprivrednog redara, zbog neriješenih imovinsko-pravnih odnosa i velikog broja staračkih domaćinstava koje se ne mogu brinuti o svojoj imovini vrlo je teško provesti naloge za čiščenje.

Branko Kvež navodi da je u blizini Rosesa zapuštena parcela koja se godinama ne održava i ne čisti.

Marko Kos odgovara da vezano uz tu parcelu postoji sudski spor. Mi smo poslali naloge za čišćenje, no zbog sudskog spora još uvijek nije riješeno. Mi i dalje vršimo pritisak da se parcele očiste.

Nadica Tenšek navodi da ima pozitivna iskustva s poljoprivrednom redarkom budući je uspjela riješiti par situacija u njezinoj okolini.

Miljenko Šoštarić postavlja pitanje da li se diktafonom koji je na stolu snima sjednica. Ukoliko se snima traži da se snimanje prekine budući na početku sjednice nije napomenuto da će se sjednica snimati.

Općinski načelnik navodi da je na prošloj sjednici Općinskog vijeća navedeno da će se zbog problema vezano uz vođenje zapisnika, u skladu sa odredbama Poslovnika, sjednice snimati.

Miljenko Šoštarić navodi da prema zakonu prije sjednice treba napomenuti da se sjednica snima.

Tomislav Milunović navodi da je ovo službeni sastanak i nije u redu.

Predsjednik Općinskog vijeća navodi da ako je trebao prije sjednice napomenuti da će se sjednica snimati, preuzima odgovornost.

Pročelnica Maja Jerneić Piljek navodi da je Poslovnikom o radu Općinskog vijeća predviđeno snimanje sjednice. Poslovnik je donesen od strane Općinskog vijeća i prošao kontrolu zakonitosti, na prošloj sjednici najavljeno je da će se sjednice snimati.

Općinski načelnik navodi da se sjednica snima isključivo radi lakšeg vođenja zapisnika.

Tomislav Milunović navodi da prije sjednice treba najaviti snimanje.

Općinski načelnik navodi da ukoliko to vijeće traži, prekinuti će se snimanje sjednice, a Vijeće će normalno nastaviti sa radom.

Snimanje sjednice je prekinuto.

Mirko Šivalec postavlja pitanje da li je prilikom planiranja sredstava za izgradnju autobusnih stajališta došlo do neke greške budući su to iznimno visoka sredstva u odnosu na troškove izrade autobusnih kućica koje je ranije on radio.

Općinski načelnik odgovara da se ovdje radi o investicijama u izgradnju nogostupa i stajališta u Ulici M. J. Zagorke te perona u Ciglenici Zagorskoj.

Juraj Matkun navodi da se iz proračuna izdvajaju znatna sredstva za sufinanciranje udruga u sportu. Na našem igralištu reflektori navečer svijetle i kad nema aktivnosti.

Nadica Tenšek navodi da se slaže, kad se sportske aktivnosti završe, treba ugasiti reflektore.

Ivica Mlinarić navodi da su razmaci između treninga radi epidemioloških mjera 30 minuta. Reflektori se za vrijeme te pauze ne gase.

Nakon rasprave predsjednik Općinskog vijeća, Ivica Roginić, daje na glasanje

1. Odluku o proračunu Općine Sveti Križ Začretje za 2022. godinu i projekcija za 2023. i 2024. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Odluka o proračunu Općine Sveti Križ Začretje za 2022. godinu i projekcija za 2023. i 2024. godinu**

u testu koji se prilaže ovom zapisniku i čini njegov sastavni dio

1. Odluku o izvršavanju proračuna Općine Sveti Križ Začretje za razdoblje od 01.01. do 31.12.2022. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Odluka o izvršavanju proračuna Općine Sveti Križ Začretje za razdoblje od 01.01. do 31.12.2022. godinu**

u tekstu koji se prilaže ovom zapisniku i čini njegov sastavni dio

1. Programa građenja komunalne infrastrukture za 2022. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Program građenja komunalne infrastrukture za 2022. godinu**

u tekstu koji se prilaže ovom zapisniku i čini njegov sastavni dio

1. Programa održavanja komunalne infrastrukture za 2022. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Program održavanja komunalne infrastrukture za 2022. godinu**

u tekstu koji se prilaže ovom zapisniku i čini njegov sastavni dio

1. Odluke o raspodjeli financijskih sredstava za financiranje izgradnje vodovodne mreže te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Odluka o raspodjeli financijskih sredstava za financiranje izgradnje vodovodne mreže**

u tekstu koji se prilaže njegovom zapisniku i čini njegov sastavni dio

1. Programa javnih potreba u kulturi Općine Sveti Križ Začretje za 2022. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Program javnih potreba u kulturi Općine Sveti Križ Začretje za 2022. godinu**

u tekstu koji se prilaže ovom zapisniku i čini njegov sastavni dio

1. Programa javnih potreba u športu Općine Sveti Križ Začretje za 2022. godinu te se sa

„ZA“ – 7 (sedam)

„PROTIV“ – 6 (šest)

„SUZDRŽAN“ – 0 (nema) donosi:

**Program javnih potreba u športu Općine Sveti Križ Začretje**

u tekstu koji se prilaže ovom zapisniku i čini njegov sastavni dio

1. Odluku o raspodjeli sredstava za redovito godišnje financiranje političkih stranaka u 2022. godini

te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o raspodjeli sredstava za redovito godišnje financiranje političkih stranaka u 2022. godini**

u tekstu koji se prilaže ovom zapisniku i čini njegov sastavni dio

1. Socijalni program za 2022. godinu te se sa

„ZA“ – 9 (devet)

„PROTIV“ – 4 (četiri)

„SUZDRŽAN“ – 0 (nema) donosi:

**Socijalni program za 2022. godinu**

u tekstu koji se prilaže ovom zapisniku i čini njegov sastavni dio.

j ) Programa korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2022. godinu te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Program korištenja sredstava ostvarenih od naknade za zadržavanje nezakonito izgrađenih zgrada u prostoru na području Općine Sveti Križ Začretje za 2022. godinu**

u tekstu koji se prilaže ovom zapisniku i čini njegov sastavni dio

k ) Program utroška sredstava šumskog doprinosa za 2022. godinu te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Program utroška sredstava šumskog doprinosa za 2022. godinu**

u tekstu koji se prilaže ovom zapisniku i čini njegov sastavni dio

1. Programa utroška dijela turističke pristojbe za 2022. godinu te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Program utroška dijela turističke pristojbe za 2022. godinu**

u tekstu koji se prilaže ovom zapisniku i čini njegov sastavni dio.

1. Odluka o davanju suglasnosti na Prijedlog Financijskog plana Općinske knjižnice i čitaonice Sveti Križ Začretje za 2022. godinu te se sa:

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti na Prijedlog Financijskog plana**

 **Općinske knjižnice i čitaonice Sveti Križ Začretje za 2022. godinu**

u tekstu koji se prilaže ovom zapisniku i čini njegov sastavni dio.

1. Odluka o davanju suglasnosti na Prijedlog Financijskog plana Dječjeg vrtića Sveti križ Začretje za 2022. godinu te se sa:

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti na Prijedlog Financijskog plana**

 **Općinske knjižnice i čitaonice Sveti Križ Začretje za 2022. godinu**

u tekstu koji se prilaže ovom zapisniku i čini njegov sastavni dio.

**Točka 6.**

**Donošenje:**

1. **Analize stanja sustava civilne zaštite za 2021. godinu**
2. **Plana razvoja sustava civilne zaštite na području Općine Sveti Križ Začretje za 2022. godinu**

Jasminka Lasić daje uvodno obrazloženje o ovoj točci.

Juraj Matkun moli da mu se dostave podaci o članovima postrojbi civilne zašite i drugim osobama imenovanim u sustav civilne zaštite Općine Sveti Križ Začretje.

Općinski načelnik navodi da će se vijećniku dostaviti traženi podaci.

Nakon toga predsjednik Općinskog vijeća, Ivica Roginić, daje prijedlog na glasanje

1. Analizu stanja sustava civilne zaštite za 2021. godinu te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Analiza stanja sustava civilne zaštite za 2021. godinu**

u tekstu koji se prilaže ovom zapisniku i čini njegov sastavni dio

1. Plan razvoja sustava civilne zaštite na području Općine Sveti Križ Začretje za 2022. godinu te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Plan razvoja sustava civilne zaštite na području Općine Sveti Križ Začretje za 2022. godinu**

u tekstu koji se prilaže ovom zapisniku i čini njegov sastavni dio

**Točka 7.**

**Donošenje Odluke o davanju suglasnosti za provedbu ulaganja na području Općine Sveti Križ Začretje**

Općinski načelnik daje uvodno obrazloženje o ovoj točci. Navodi da je za investiciju izrađen glavni projekt i ishođeno pravo građenja.

Budući da rasprave nije bilo predsjednik Općinskog vijeća, Ivica Roginić, daje prijedlog na glasanje te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti za provedbu ulaganja na području Općine Sveti Križ Začretje**

u tekstu koji se prilaže ovom zapisniku i čini njegov sastavni dio

**Točka 8.**

**Donošenje:**

1. **Odluke o davanju suglasnosti na Statut Zagorske javne vatrogasne postrojbe**
2. **Odluke o davanju suglasnosti na promjenu adrese sjedišta Zagorske javne vatrogasne postrojbe**

Maja Jerneić Piljek daje uvodno obrazloženje o ovoj točci. Navodi da je Trgovački sud zatražio da se donesu dvije zasebne odluke, a ne jedna kao što je to bilo predloženo na prošloj sjednici.

Budući da rasprave nije bilo predsjednik Općinskog vijeća, Ivica Roginić, daje na glasanje

1. **Odluku u davanju suglasnosti na Statut Zagorske javne vatrogasne postrojbe te se sa**

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti na Statut Zagorske javne vatrogasne postrojbe**

u tekstu koji se prilaže ovom zapisniku i čini njegov sastavni dio

1. **Odluku o davanju suglasnosti na promjenu adrese sjedišta Zagorske javne vatrogasne postrojbe te se sa**

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o davanju suglasnosti na promjenu adrese sjedišta Zagorske javne vatrogasne postrojbe**

u tekstu koji se prilaže ovom zapisniku i čini njegov sastavni dio

**Točka 9.**

**Donošenje Odluke o izmjeni Odluke o naknadama članovima Općinskog vijeća Sveti Križ Začretje**

Općinski načelnik daje uvodno obrazloženje o ovoj točci. Navodi da se predlaže donošenje ove odluke radi usklađenja sa izmjenom Zakona o lokalnoj, područnoj (regionalnoj) samoupravi.

Tomislav Milunović navodi da vjeruje da u ovom sazivu nisu sve osobe koje su bile u prvom sazivu, a odluka se na njih primjenjuje. Smatra da je izmjeni odluke trebalo pristupiti u srpnju.

Pročelnica Maja Jerneić Piljek navodi da će se odluka primjenjivati od prvog dana od dana objave u „Službenom glasniku Krapinsko-zagorske županije“ te se ne odnosi na prijašnji saziv OV-a. Predloženom izmjenom definirano je vrijeme obračuna naknade te je visina naknade predsjedniku Općinskog vijeća usklađena sa Zakonom. Napominje da se do sad nije vršio obračun naknade predsjedniku Općinskog vijeća budući se on odrekao naknade.

Nakon toga predsjednik Općinskog vijeća, Ivica Roginić, daje prijedlog na glasanje te se sa

„ZA“ – 13 (trinaest)

„PROTIV“ – 0 (nema)

„SUZDRŽAN“ – 0 (nema) donosi:

**Odluka o izmjeni Odluke o naknadama članovima Općinskog vijeća Sveti Križ Začretje**

u tekstu koji se prilaže ovom zapisniku i čini njegov sastavni dio

**Točka 10.**

**Pitanja i prijedlozi**

Juraj Matkun moli da se za sljedeću sjednicu Općinskog vijeća pripremi podatak o tome tko je glasao o tome da se sjednice snimaju.

Pročelnica Maja Jerneić Piljek navodi da se nije glasalo, već je prije prošle sjednice to najavljeno.

Miljenko Šoštarić navodi da se neka ubuduće snimanje sjednice najavi.

Općinski načelnik navodi da je povodom kraja godine organizirano darivanje djece i paljenje svijeća na adventskom vijencu ispred crkve. Očekuje od vijećnika intenzivniji angažman na način da više međusobno komuniciramo i da se unaprijed formiraju stavke proračuna. Svima upućuje čestitke povodom nadolazećih blagdana.

Ivica Roginić zahvaljuje svima na korektnoj suradnji te vijećnicima upućuje čestitke povodom blagdana.

Budući da više nije bilo pitanja ni prijedloga Predsjednik Općinskog vijeća zaključio je sjednicu u 20.20 sati.

 PREDSJEDNIK ZAPISNIČAR

 OPĆINSKOG VIJEĆA

  *Ivica Roginić Jasminka Lasić*